User:Stalin goveas

೧)                          ಆ ನೋಟದಲ್ಲೇ ನೀ                           ಹರಡಿಟ್ಟ ಮೋಡದ ಚೂರು                           ಮಧ್ಯ ರಾತ್ರಿ ಹನಿಯಾಗುತ್ತದೆ;                           ಅದನಾಯ್ದು ಕವಿತೆ ಕಟ್ಟುವ ಸಂಭ್ರಮ ನನಗೆ..

೨)                          ನೀ ತೊರೆದು ಹೋದ ಹಾದಿಗುಂಟ                           ಸಾಲು ನಕ್ಷತ್ರಗಳ ಕಾವಲುಂಟು;                           ದಾರಿಯುದ್ದಕ್ಕೂ ಇನ್ನೊಂದಿಷ್ಟಿರುಳು ಉಳಿದಿದೆ,                           ಬಹುಶಃ ನೀನು ಬಿಟ್ಟು ಹೋದ ನೆನಪುಗಳದ್ದಾಗಿರಬೇಕು..

೩)                          ಅಪರಾತ್ರಿ ನೀನು ನೆನಪಾಗುತ್ತೀಯ;                           ಹೊರಗಡೆ ಜೋರು ಮಳೆ, ಈಗೀಗ                           ಯಾಕೋ ಮಳೆಯೂ ಎದೆಯೊಳಗಿಳಿಯುವುದಿಲ್ಲ;                           ಒಡಲೊಳಗಿನ ತಪನೆಯ ತಂಪಿಗೆ ಕಣ್ಣೀರೇ ಬೇಕಂತೆ..